Súradnice: 49°08′52″S 18°47′50″V﻿ / ﻿49,1479°S 18,7971°V﻿ / 49.1479; 18.7971

**Valientov diel** (828,4 m n. m.) je zalesnený vrch v severnej časti Lúčanskej Malej Fatry. Leží nad obcou Višňové, približne 8 km juhovýchodne od Žiliny. Popod vrch vedie diaľničný tunel Višňové.

V obci je zaužívaný názov **Goleštan** (z nem. Goldstein – zlatý kameň) kvôli výskytu zlata, no týmto názvom je pomenovaný nižší vrchol masívu, ležiaci nad Višňovskou dolinou.

Poloha
------

Nachádza sa v strednej časti pohoria, v geomorfologickom podcelku Lúčanská Fatra a jej časti Lúčanské Veterné hole. Vrch leží v Žilinskom kraji, v okrese Žilina a v katastrálnom území obce Višňové. Najbližšími vrcholmi sú východným smerom ležiaci Hoblík (934 m n. m.), juhovýchodne situovaný Minčol (1 364 m n. m.), južne položená Dolná roveň (950 m n. m.) a na juhozápade situovaná Mikušová (778 m n. m.).

Opis
----

Vrch sa nachádza na okraji Malej Fatry, juhovýchodne od mesta Žilina a so susedným Hoblíkom (933,6 m n. m.) vytvára vstupnú bránu Višňovskej doliny. Ňou preteká riečka Rosinka a dá sa z nej strmým výstupom dostať na obľúbené dolomitové lezecké steny (legendárna trasa „Panter 8b+"). V sedle s Dolnou rovňou (950 m n. m.) sa nachádza lyžiarsky areál Holý diel. Na SZ úpätí sa vo výške cca 560 m n. m. nachádza západný portál diaľničného tunela Višňové. Svahy pokrýva zmiešaný les, čo znemožňuje rozsiahlejší výhľad.

### Výhľady

Zalesnený vrchol obmedzuje výhľad, ktorý je možný len z malých čistín, resp. severozápadného úbočia. Možno tak pozorovať Žilinskú pahorkatinu, no tiež severnú časť Súľovských vrchov, Javorníkov a Kysuckej vrchoviny. Pri vhodných podmienkach možno zhliadnuť tisícovky Moravsko-sliezskych Beskýd (Kněhyně, Smrk a Lysá hora).

Prístup
-------

Na vrchol nevedú značkované trasy, prístup je možný po  modrej značke na Holý diel a odtiaľ lesom na vrchol.

Referencie
----------

1. ↑   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2024-02-24]. Dostupné online. Archivované 2023-12-08 z originálu.
2. ↑  Malá Fatra - Martinské hole, Letná turistická mapa 1:50 000, Vojenský kartografický ústav, š.p. Harmanec, 2000
3. ↑   *Slovenská republika: podrobný autoatlas so zemepisnou sieťou WGS-84 pre GPS*. 8. vyd. Harmanec : Vojenský kartografický ústav, 2007. ISBN 978-80-8042-509-8. Kapitola mapová časť, s. 34.
4. 1 2 3 4   *Mapový portál HIKING.SK* [online]. mapy.hiking.sk, [cit. 2020-08-09]. Dostupné online.
5. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2020-08-09]. Dostupné online.
6. ↑   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2020-08-09]. Dostupné online. Archivované 2022-06-27 z originálu.
7. ↑   *Peakfinder* [online]. peakfinder.org, [cit. 2020-08-09]. Dostupné online.

Galéria
-------

* Valientov dielValientov diel
* Vrcholová tabuľka GoleštanuVrcholová tabuľka Goleštanu
* Masív z Višňovskej dolinyMasív z Višňovskej doliny

Pozri aj
--------

* Lúčanská Fatra
* Zoznam vrcholov v Malej Fatre
* Tunel Višňové

Iné projekty
------------

Commons
* Spolupracuj na Commons Commons ponúka multimediálne súbory na tému **Valientov diel**

Externé odkazy
--------------

* Poloha na turistickej mape